Fra rundt 1950 vokste befolkningen raskt, og U.S. Route 101 ble bygd gjennom byen for å imøtekomme dette. På slutten av 1960-tallet mobiliserte befolkningen mot utvidet oljeboring utenfor kysten av Santa Barbara, etter en oljelekkasje på nærmere 100 000 fat like øst om byen i 1969. I 1975 ble det gjort et vedtak om å sette et befolkningstak på 85 000 innbyggere i Santa Barbara. Dette førte til at boligprisene steg dramatisk, og i dag har byen noen av de høyeste boligprisene i USA.